

**Νεοελληνική Γλώσσα Γυμνασίου**

**Η παράγραφος**

**θεωρία και ασκήσεις**

Για να αναπτύξουμε σωστά οποιοδήποτε θέμα, πρέπει να μάθουμε να γράφουμε καλά οργανωμένες παραγράφους.

Αλλά... τι είναι παράγραφος; 

-Η παράγραφος είναι τμήμα πεζού λόγου που αποτελεί μια σχετικά εκτεταμένη και νοηματικά αυτοτελή ενότητα. (Έχει **αυτονομία**, αφού σε αυτήν αναπτύσσουμε μια ιδέα ή μια πλευρά του θέματος, αλλά και **συνδέεται νοηματικά** με τις προηγούμενες και επόμενες παραγράφους ενός κειμένου, ώστε όλες μαζί να διαμορφώνουν το κείμενο)

 -Αποτελείται από μία ή περισσότερες περιόδους.

-Αρχίζει πάντοτε με καινούρια γραμμή και γράφεται συνήθως λίγο πιο μέσα (δεξιότερα) από το αριστερό περιθώριο.

(Πύλη για την ελληνική γλώσσα (τροποποιημένο))

**Α. Η δομή της παραγράφου**

Η παράγραφος αποτελείται από τρία μέρη:

**Παράδειγμα Ι**

Θαυμάζω το φίλο μου τον Πέτρο, γιατί είναι προικισμένος με καλλιτεχνικό ταλέντο, ευγένεια και εξυπνάδα**.(Θεματική περίοδος )**. Όχι μόνο ζωγραφίζει με αρκετή άνεση τοπία και πρόσωπα, αλλά είναι και πολύ καλός μουσικός και ηθοποιός. Η χορωδία μας χρωστά την επιτυχία της στη μουσική του ιδιοφυία και οι θεατρικές μας παραστάσεις οφείλουν τη φήμη τους στη δική του προσφορά ως σκηνοθέτη και ηθοποιού. Ωστόσο έχει άριστη επίδοση και στα σχολικά μαθήματα. Πολύ εύκολα λύνει τα πιο δύσκολα προβλήματα, οι εκθέσεις του είναι υποδειγματικές και ο πλούτος των γνώσεών του αξιοθαύμαστος. Παρόλα αυτά ο Πέτρος δεν έχει εγωισμό, αλλά είναι το πιο ευγενικό παιδί **(Λεπτομέρειες - σχόλια).** Νομίζω, λοιπόν, πως όταν κάποιος συγκεντρώνει τέτοια χαρίσματα, είναι αδύνατο να μην τον θαυμάζει κανείς. **(Περίοδος κατακλείδα).**

**Παράδειγμα ΙΙ**: Να εντοπίσετε εσείς τα μέρη της παραγράφου.

 Η λαχτάρα μου να δω τους γονείς μου και τα αδέλφια μου ήταν μεγάλη. Γι' αυτό και μόλις μπήκαμε στο σταθμό, πήδησα από το τρένο, πριν αυτό σταματήσει καλά καλά. Πρώτα ήρθε κοντά μου και με αγκάλιασε η μικρότερη αδελφή μου, αυτό το διαβολάκι είχε μεγαλώσει τώρα. Ύστερα ήρθαν και οι άλλοι. Στο τέλος με πλησίασε η μάνα μου, με έσφιξε με όλη της τη δύναμη στην αγκαλιά της και με φιλούσε. 'Όταν πέρασαν όμως οι πρώτες στιγμές και ξεκινήσαμε για το σπίτι, ήρθε στο κεφάλι μου ο πρώτος κεραυνός: πάνω στη βιασύνη μου είχα λησμονήσει στο τρένο το σακίδιο μου. Μέσα σ' αυτόν βρισκόταν ό, τι πιο πολύτιμο έφερνα από την Ευρώπη, το πτυχίο μου. Αμέσως έκανα να γυρίσω πίσω, αλλά ήταν αργά. Το τρένο είχε φύγει πια από το σταθμό.

**Β. Οι αρετές της παραγράφου.**

Μία παράγραφος, για να είναι καλή, πρέπει να διαθέτει τα εξής γνωρίσματα:

Για να πετύχουμε τη συνοχή μιας παραγράφου χρησιμοποιούμε συνδετικές ή μεταβατικές λέξεις και φράσεις:

**αντιθετικές λέξεις:** όμως, αλλά, ενώ, αντίθετα, ακόμα και αν, ωστόσο, παρόλο που, παρ' όλα αυτά, μολονότι, αν και, απεναντίας, εντούτοις, σε αντίθεση, από την άλλη πλευρά, άλλωστε, όχι μόνο..., αλλά και, κ.α.

**επεξηγηματικές λέξεις/φράσεις**: δηλαδή, με άλλα λόγια, για παράδειγμα, αυτό σημαίνει, συγκεκριμένα, ειδικότερα, για να γίνω πιο σαφής, με όσα είπα εννοούσα, πρέπει να διευκρινίσουμε, κ.α.

**λέξεις που δηλώνουν χρονική σειρά:** πρώτα, πρωτίστως, αρχικά, καταρχάς, στην αρχή, προηγουμένως, ύστερα, έπειτα, στη συνέχεια,

εντωμεταξύ, τέλος, τελικά, πρώτον ,δεύτερον, κ.α.

**λέξεις που δηλώνουν προσθήκη**: ακόμη, επίσης, επιπλέον, επιπρόσθετα, εξάλλου, συμπληρωματικά, εκτός απ' αυτό, πέρα από aυτό, αν σ' αυτά προσθέσουμε, παράλληλα, εκτός από τα παραπάνω, κ.α.

**φράσεις που δηλώνουν έμφαση**: ιδιαίτερα, ειδικά, προπάντων, κατεξοχήν, έχει μεγάλη σημασία να αναφέρουμε, είναι αξιοσημείωτο, θα ήθελα να τονίσω, κ.α.

**λέξεις που δηλώνουν όρο ή προϋπόθεση**: αν, εφόσον, με την προϋπόθεση, σε περίπτωση που, κ.α.

**αιτιολογικές λέξεις**: γι' αυτό το λόγο, αιτία τούτου είναι, αυτό συμβαίνει διότι, κ.α.

**συμπερασματικές λέξεις**: άρα, λοιπόν, επομένως, κατά συνέπεια, έτσι, με αυτόν τον τρόπο, γι' αυτούς τους λόγους, όπως προκύπτει, συνοψίζοντας, ανακεφαλαιώνοντας, συμπερασματικά θα λέγαμε ότι, σύμφωνα με τα παραπάνω, κ.α.

**βεβαιωτικές λέξεις** : βέβαια, ασφαλώς, φυσικά, αναμφισβήτητα, οπωσδήποτε, προφανώς, πράγματι, κ α.

Επίσης, συχνά σε ένα κείμενο η μετάβαση από τη μια περίοδο στην άλλη γίνεται α) με αντωνυμίες και β) με επανάληψη κάποιας λέξης.

**Γενικές οδηγίες για το γράψιμο της παραγράφου**

* Η πρώτη σειρά κάθε παραγράφου αρχίζει λίγο πιο μέσα.
* Οι προτάσεις μας είναι σύντομες και οι περίοδοι όχι μεγάλες (δεν ξεχνάμε να βάζουμε τελείες).
* Αποφεύγουμε λέξεις που δεν ταιριάζουν στο γραπτό λόγο.
* Αποφεύγουμε τις περιττολογίες, τους πλατειασμούς και τις επαναλήψεις λέξεων ή φράσεων.